Publication: Magyar Közlöny
Issue: MK-2003-157 (Year: 2003, Number: 157)
Era: 1990-2004
Section: a Polgári Törvénykönyvrõl szóló 1959. évi IV. törvényben
Paragraph Index: 374

(8) Aki a tranzitterületen a tranzitutasok számára kiskereskedelmi értékesítési tevékenységet folytat, köteles azt a vámhivatalnak bejelenteni. A tranzitterületre vámhivatali ellenõrzés mellett értékesítés céljából kiszállított áru vámfelügyelet alatt áll. A kiskereskedelmi értékesítés csak akkor engedélyezhetõ, ha az árut értékesítõ személy garanciát vállal a vámelõírások betartására és biztosítja, hogy ezeket az árukat csak olyan személyeknek értékesíti, akik közvetlenül ezt követõen légi úton harmadik országba utaznak és nincs lehetõségük arra, hogy az árukat a Közösség vámterületén hagyják. A vámhivatal felhívására a kiskereskedelmi értékesítést végzõ a vámelõírásoknak megfelelõen a számviteli szabályok figyelembevételével köteles elszámolni.

Source: https://magyarkozlony.hu/hivatalos-lapok/8135696f8020b1b289d3600b5d2ab60d7f80ef55/dokumentumok/e399ecfd9d9057b73196a858804d4f2ebf97df58/letoltes